**ZAPISNIK 8. sestanka VO Gornja Branica, dne 13.8.2020 ob 20.30 uri.**

Prisotni: Anamarija Samec, Vid Sorta, Štefan Čehovin, Simon Štemberger, Bojan Žlebnik, vaščan Borut Gregorič.

Dnevni red:

1. Dnevni red
2. Sprejem in potrditev zapisnika prejšnje seje
3. Posredovanje pri urejanju medsosedskih odnosov
4. Zaključek postavljanja vodovodne infrastrukture
5. Ureditev kanalov in izpustov
6. Nakup zemljišča k.o. Kodreti parc.št. 1666/5
7. Obletnica barona Čehovina
8. Razno

**Sklepi sprejeti na 8. sestanku VO Gornja Branica, 13.8.2020 ob 20.30 uri.**

AD 1. Dnevni red je bil soglasno sprejet.

AD 2. Zapisnik 7. sestanka sprejet.

AD 3. Mitja in Flavija Gala sta z dopisom obvestila vaški odbor da je ob neurju v začetku avgusta padlo drevo iz sosednje parcele, ki je v lasti ga. Fanči Pavlič na njihovo parcelo in s tem povzročilo materialno škodo na ograji in parceli. V dopisu trdita, da se v medsebojni komunikaciji niso uspeli dogovoriti, zato prosita VO, da skuša pomagati pri ureditvi medsosedskih odnosov.

**Sklep:** - s ciljem, da se nesoglasja uredijo se bo predsednik VO pogovoril z vpletenimi

AD 4. Rekonstrukcija vodovoda se po Branici zaključuje. Pozivamo vaščane v kolikor imajo kakršenkoli komentar ali pripombo pred tehničnim prevzemom, da se obrnejo na investitorja oz. občino.

**Sklep:** - vaščani naj v primeru napak ali povzročene škode pri izvajanju del rekonstrukcije vodovoda pisno obvestijo občino in VO

AD 5. V Gornji Branici po vaseh opažamo, da se opušča urejanje kanalov meteornih voda, tako na zasebnih kot občinskih zemljiščih. Pred leti so vaščani vestno urejali in skrbeli za odvodnjavanje voda iz parcel, vendar sistematično. Ob zadnjih poletnih nevihtah se je izkazalo da so mnogi kanali v katere se izteka meteorna voda nevzdrževani tudi s strani pristojnih služb. Ob večjih nalivih se na cestišče tako regionalne kot občinske ceste izpira material iz višje ležečih parcel in kolovoznih poti. Slednje, v neposredni bližini domov, v izogib nevšečnostim, lahko tudi vaščani sami počistimo. V kolikor pa opažamo, da se dela škoda in se ob vsakem deževju material nabira na cestišču, prosimo za ureditev izvora.

**Sklep:** - vaščane naprošamo, da na zasebnih zemljiščih, gozdnih, služnostnih poteh ustrezno poskrbijo za odvodnjavanja

-občino naprošamo, da posreduje pri cestni službi in apelira na nujnost vzdrževanja obcestnih kanalov v katere se izteka meteorna voda iz cestišča. Kanali naj se očistijo do izpustov v hudournik Rašo ali v potok Branica, sicer se ta voda razliva po kmetijskih površinah in povzroča škodo

* v kolikor se v vasi Koboli nabere večja količina materiala na občinski površini pokličemo pristojne službe za ureditev cestišča

AD 5. Člani VO nimamo zadržkov ob prodaji občinske parcele v vasi Kodreti k.o. Kodreti, parc.št. 1666/5.

**Sklep:** - člani VO dajemo pozitivno mnenje za prodajo parcele 1666/5 k.o. Kodreti

AD 6. V mesecu septembru se spominjamo obletnice smrti Andreja barona Čehovina. Ob tej priložnosti bo vojašnica Andreja barona Čehovina in vaška skupnost Gornja Branica pripravila spoštljivo manjšo slovesnost. Zaradi trenutne situacije in ukrepov zaradi Covid-19, bo dogodek zaprt za javnost.

**Sklep: -** zaradi ukrepov COVID-19, bo slovesnost ob spominu na obletnico smrti barona Čehovina, zaprta za javnost

AD 7. **Razno:**

1. Po dolini in na obrobju opažamo vedno več velikega pajesna ali po domače »božji drevc«. Slednji je na sezmamu tujerodnih invazivnih rastlin (vir: ministrstvo za okolje in prostor), kar pomeni, da ga je potrebno intenzivno uničevati. Opažamo, da v veliki meri tudi ob cestišču, zatorej naprošamo občino, da ustrezno ukrepa pri cestni službi in jih opozori na dosledno uničevanje velikega pajesna. Obenem naprošamo občino, da razpošlje po vaseh oz. hišah obvestilo o ukrepu zatiranja oz. uničevanja velikega pajesna, kot je to že bilo storjeno pred leti za ambrozijo.

2. Vaščane že več let moti streljanje sredi kmetijskih obdelovalnih površin na obrobju Gornje Branice. Streljanje se izvaja na travniku v neposredni bližini struge Branice in ceste. Streli se slišijo vse do vasi Kodreti, ob različnih delih dneva in ob delavnikih ter praznikih, moteče za obdelovalce kmetijskih površin ter za ljubitelje narave in še posebno moteče za kolesarje in pešce-turiste, ki se sprehajajo v naravi med dolino Branice in Štanjelom. Občino naprošamo, da preveri o ustreznosti strelišča, dovoljenjih, varnostnih ukrepih, urniku, opozorilih, delovanju strelišča in vsemu ustreznemu, z namenom zagotavljanja varnosti, reda in miru vaščanom ter mimoidočim. Strelišče se nahaja na parcelah 1106 in 1105 k.o. Kobdilj.

3. Pred leti se je uredila peš pot iz Štanjela do vasi Koboli. Peš poti so označene, vendar so na nekaterih delih pešpoti križišča s kolovozi na zasebne parcele. Prosimo, da se na slednjih križiščih postavi nova usmerjevalna tabla za pešce namenjene v smeri Štanjel in sicer na lomu poti 346 k.o. Koboli in 345 k.o. Koboli. Obenem naprošamo občino, da bi slednjo pot tudi očistila oz. zmulčala, saj je postala neprehodna in se sprehajalci obračajo in iščejo bližnjice čez zasebne parcele. Gre za ureditev določenega dela občinske kolovozne poti parc.št. 345 k.o. Koboli, od križišča iz smeri Štanjel parc.poti. 305/4 k.o. Koboli do začetka parcele 24/3 k.o. Koboli.

**SKLEPI: -** občino naprošamo da občane obvesti o ustreznem zatiranju velikega pajesna(vir: MOP)

* občino naprošamo, da cestno službo opozori na dosledno uničevanje velikega pajesna ob cestišču
* naprošamo, da se preveri ustreznost delovanja strelišča na obrobju Gornje Branice z namenom zagotavljanja varnosti, reda in miru za vse vaščane, ter mimoidoče kolesarje, pešce in turiste.
* prosimo da se postavi usmerjevalna tabla za smer Štanjel, za pešce, na lomu poti 346 k.o. Koboli in 345 k.o. Koboli
* prosimo da se očisti del občinske poti in sicer parc.št. 345 k.o. Koboli, od križišča parc.poti. 305/4 z 345 k.o. Koboli do začetka parcele 24/3 k.o. Koboli.

Zapisnikar: Anamarija Samec

Predsednik VO: Vid Sorta